এই নিউ ইয়র্ক শহর আসলে বিশ্বের প্রতিবাদ কেন্দ্র, দাবী জানানোর কেন্দ্রস্থল। একটি দেশে মানুষ প্রতিপক্ষ দলের পক্ষে বা বিপক্ষে কথা বলে, আর এই নিউ ইয়র্কে মানুষ পুরো একটা দেশের পক্ষে বা বিপক্ষে কথা বলে। এই নিউ ইয়র্কের আন্দোলনের সফলতা বা ব্যর্থতা নির্ধারণ করে বিশ্বের ভবিষ্যত। ওয়াল স্ট্রিট থেকে নিয়ন্ত্রিত হয় বিশ্বের অর্থনীতি। এই নিউ ইয়র্কের টুইন টাওয়ার পরিবর্তন করে ফেলেছে গোটা মানব জাতির ইতিহাস। এই নিউ ইয়র্কের উঁচু উঁচু ভবনগুলোতেই নির্ধারিত হয় বহুজাতির আগামীদিনের রঙ। এই নিউ ইয়র্কেই অবস্থিত ইউনাইটেড নেশানস্‌ এর সন্মেলনস্থল। এই নিউ ইয়র্কেই নির্ধারিত হয় পরবর্তী বছর আফ্রিকায় কত শিশু অভুক্ত থাকবে, কত রোগী বিনা চিকিৎসায় মারা যাবে। নিউ ইয়র্ক স্টেটের রাজধানী নিউ ইয়র্ক শহর নয়। কারণ, তাতে যে শহরটাকে খাটো করা হয়। নিউ ইয়র্ক শহরতো সারা বিশ্বের রাজধানী। (চলবে…)